

**ประกาศมหาวิทยาลัยธรรมศาสตร์**

**เรื่อง กองทุนเงินบริจาคเพื่อการจัดตั้งและบริหารสถาบันนวัตกรรมวิทยาศาสตร์การแพทย์และวิศวกรรม**

**และโรงพยาบาลธรรมศาสตร์ ศูนย์พัทยา (ฉบับที่ ๒) พ.ศ. ๒๕๖๕**

**.........................................................**

โดยที่เป็นการสมควรแก้ไขเพิ่มเติมประกาศมหาวิทยาลัยธรรมศาสตร์ เรื่อง กองทุนเงินบริจาคเพื่อการจัดตั้งและบริหารสถาบันนวัตกรรมวิทยาศาสตร์การแพทย์และวิศวกรรม และโรงพยาบาลธรรมศาสตร์ ศูนย์พัทยา พ.ศ. ๒๕๖๕

อาศัยอำนาจตามความในมาตรา ๓๙ (๑) แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๕๔ ของข้อบังคับมหาวิทยาลัยธรรมศาสตร์ว่าด้วยการบริหารการเงิน งบประมาณ และการบัญชี พ.ศ. ๒๕๖๔ อธิการบดีจึงออกประกาศไว้ดังนี้

**ข้อ ๑** ประกาศนี้เรียกว่า “ประกาศมหาวิทยาลัยธรรมศาสตร์ เรื่อง กองทุนเงินบริจาคเพื่อการจัดตั้งและบริหารสถาบันนวัตกรรมวิทยาศาสตร์การแพทย์และวิศวกรรม และโรงพยาบาลธรรมศาสตร์ ศูนย์พัทยา (ฉบับที่ ๒) พ.ศ. ๒๕๖๕”

**ข้อ ๒** ประกาศนี้ให้ใช้บังคับตั้งแต่วันถัดจากวันประกาศเป็นต้นไป

**ข้อ ๓** ให้ยกเลิกความในข้อ ๑๔ ของประกาศมหาวิทยาลัยธรรมศาสตร์ เรื่อง กองทุนเงินบริจาคเพื่อการจัดตั้งและบริหารสถาบันนวัตกรรมวิทยาศาสตร์การแพทย์และวิศวกรรม และโรงพยาบาลธรรมศาสตร์ ศูนย์พัทยา พ.ศ. ๒๕๖๕ และให้ใช้ความต่อไปนี้แทน

“**ข้อ ๑๔** ในห้วงเวลาที่ยังไม่มีการจัดตั้งสถาบันและโรงพยาบาล ให้คณะกรรมการบริหารกองทุน ประกอบด้วย รองอธิการบดีที่รับผิดชอบงานด้านบริหารศูนย์พัทยา เป็นประธาน ผู้ช่วยอธิการบดีที่รับผิดชอบงานด้านบริหารศูนย์พัทยา เป็นกรรมการ และกรรมการผู้ทรงคุณวุฒิที่อธิการบดีแต่งตั้งอีกจำนวนไม่เกินสามคน

 ให้ผู้อำนวยการกองบริหารศูนย์พัทยาเป็นกรรมการและเลขานุการ และผู้ปฏิบัติงานในมหาวิทยาลัยจำนวนหนึ่งคนเป็นผู้ช่วยเลขานุการ

ให้คณะกรรมการบริหารกองทุนตามวรรคหนึ่งและวรรคสองมีอำนาจหน้าที่ตามข้อ ๙ของประกาศนี้”

 ประกาศ ณ วันที่ สิงหาคม พ.ศ. ๒๕๖๕

 (รองศาสตราจารย์ เกศินี วิฑูรชาติ)

 อธิการบดี